open-index/open-wikipedia-markdown huggingface dataset:
Matres lectionis

**Matres lectionis** («lesningens mødre», entall: *mater lectionis*, fra hebraisk: אֵם קְרִיאָה,* 'em kri'a*) er et latinsk uttrykk som henviser til en gammel metode for å indikere vokaler ved konsonanter, først og fremst i skrivingen av semittiske skriftspråk, som arabisk, hebraisk og gammelsyrisk. Opprinnelig fantes det ikke vokaltegn i hebraisk skriftspråk, og da brukte man enkelte konsonanter til å indikere vokallyder, og disse ble kalt *matres lectionis*. Bokstavene som gjør dette på hebraisk er *[[alef]]* א‎, *he* ה‎, *vav* ו‎ og *yod* י‎, og på arabisk er matres lectionis (selv om de er mye sjeldnere referert til slik) *ʾalif* ا‎, *wāw* و‎ og *yāʾ* ي‎. Spesielt 'yod og waw er oftere vokaler enn de er konsonanter. Den opprinnelige verdien av matres lectionis tilsvarer nært det som i moderne lingvistikk kalles halvvokaler.

*(«ō» uttales som norsk «å», «w» uttales som engelsk «w»)*

Konsonantene *[[alef]]*, *[[he (bokstav)|he]]*, *[[waw]]* og *[[jod (bokstav)|jod]]* kan brukes for å indikere en vokallyd. *Alef* ble ikke systematisk brukt som en *mater lectionis* på hebraisk (slik som den ble på arameisk og arabisk), men den er av og til brukt for å indikere en vokal. *He* kan brukes til å indikere en vokal når den står i slutten av et ord.

Når et ord benytter seg av en eller flere *matres lectionis* bruker man benevnelsen *plene* (som på latin betyr «komplett») om ordet. Når ordet ikke benytter seg av *matres lectionis* så er det «mangelfullt», på engelsk *defective*. F.eks. det bibelske navnet David skrives som oftest «DWD» på hebraisk. Men det samme navnet kan også skrives «DWJD», der «J» indikerer vokallyden «i». Den sistnevnte skrivemåten er dermed *plene*.

Etter hvert forstod man at *matres lectionis* ikke var tilstrekkelig. Masoretene oppfant derfor vokalpunktene (*[[niqqud]]*), en type punktsetting som indikerer vokaler, og som tilføyes over, under og midt i konsonantteksten.

## Referanser


## Eksterne lenker
* «The Vowels in General, Vowel Letters and Vowel Signs», *Gesenius’ Hebrew Grammar/7*
Ende einer Dienstfahrt

***Ende einer Dienstfahrt*** er en fortelling av den tyske forfatteren Heinrich Böll. Böll har satt «*Erzählung*» som undertittel på verket, men det kan like gjerne kalles en roman; førsteutgaven fra 1966 på Kiepenheuer & Witsch i Köln har 252 sider. Fortellinga kom i norsk oversettelse ved Morten Ringard med tittelen ***Slutten på en tjenestereise*** i 1970 – i antologien *Slutten på en tjenestereise og andre fortellinger*. Gordon Hølmebakk har skrevet forordet til utgivelsen.

Handlinga finner sted i samtida, og åstedet er en liten by, Birglar i Nordrhein-Westfalen. Det meste av fortellinga finner sted i byretten i den vesle byen, der to menn – far og sønn Gruhl – står tiltalt for en spesiell forbrytelse: De har sammen tent på en militær jeep som unge Gruhl hadde tatt med hjem på en tjenestereise.
## Referanser
Sverre Enevolds plass (Oslo)

**Sverre Enevolds plass** på Grefsenplatået rett under Grefsenåsen i bydel Nordre Aker har sitt navn etter mekaniker og motstandsmann Sverre Enevold (1894–1945). Enevold, som bodde i Kjelsåsveien, ble arrestert av tyskerne 13. februar 1945 og slått ihjel under forhør samme natt. Bystyret vedtok at plassen skulle oppkalles etter ham  2. februar 1951. 

Parken og plassen er flittig benyttet av barn som leker, og ungdom og voksne som driver med diverse ballspill. Vedlikeholdet av plassen og parken er lavt prioritert og delvis overlatt til nabolaget. Den store åpne plassen er omkranset av Jupiterveien. 

## Kilder
*Svensgam, Arild: *[[De er døde - men lever fortsatt i Oslo]]*. Galehuset forlag, 1999.
Skjult mønster

***Skjult mønster*** er en roman av Bernhard Borge, som er pseudonym for forfatteren André Bjerke. Romanen er hans fjerde og siste om psykoanalysen, og den tredje av tre romaner der *detektiv-psykologen* Kai Bugge er med. I *Skjult mønster* har Kai Bugge mer en birolle enn i de to tidligere romanene. Forfatteren Tor Edvin Dahl har hevdet at *Skjult mønster* er verdens beste kriminalroman, og som psykoanalytisk thriller var Bjerke selv mest fornøyd med den.

## Handling

På vei til en fjelltur bestemmer Irene Cramer seg for å hoppe av toget mot fjellet, for å ta toget tilbake til Oslo. Ombord etterlater hun sin bagasje og sitt reisefølge, direktør Bjarne Berg-Meier, i uvisshet over hennes handling. Ombord på Oslo-toget møter hun psykologistudenten og vennen Jørgen Skei, en elev av den kjente psykologen Kai Bugge, som hun hadde sett fra motgående tog. Hun forteller den unge psykologistudenten om sine problemer med sin mor, og drømmer som gjør henne gal, og at hun trenger et sted å bo for å få fred med seg selv. Skei tilbyr henne å bo hos ham og hans venner; litteraturviter Kasper Klem, journalisten Egil Strømme og juristen Carl Martin Lyng, i deres hytte i Østmarka, kalt «Tilflukten», mot at hun blir husholder i hytta. Hun takker ja til tilbudet, og også til å bli analysert av Jørgen Skei for å komme ut av sine problemer. Men etter hvert blir dette mer enn den unge studenten kan håndtere. Derfor må læremesteren Kai Bugge rette opp skadene hans student har forårsaket.

## Tolkning

I likhet med de tre første romanene av Bernhard Borge, «*[[Nattmennesket]]*», «*[[De dødes tjern]]*» og «*[[Døde menn går i land]]*», kan *Skjult mønster* sees som et forsvar for psykoanalysen, der man med denne metoden blant annet kan løse kriminalsaker, og hjelpe mennesker med psykologiske problemer ved å studere deres atferdsmønster.
Erling Jevne

**Erling Jevne** (født 24. mars 1966 i Øyer) er en norsk tidligere langrennsløper. Han konkurrerte fra 1987 til 2005. Han var ekspert i klassisk teknikk, og hadde i mange år sikker plass på Norges stafettlag i verdenscup og internasjonale mesterskap. Han representerte Øyer-Tretten IF.

## Meritter
* VM 1995: Gull på stafetten
* VM 1997: Gull på stafetten, sølv på 50&nbsp;km
* OL 1998: Gull på stafetten, sølv på 30&nbsp;km.
* VM 1999: Sølv på stafetten

Begge de to individuelle sølvmedaljene vant han etter å kun ha blitt slått av finske Mika Myllylä som senere ble tatt i doping.

Jevne vant også Birkebeinerrennet syv år på rad fra 1995 til 2001.

## Verdenscupseire

## Medaljer i norske mesterskap

## Referanser


## Eksterne lenker
* 
* 
*
Nattmennesket

***Nattmennesket*** er en kriminalroman av André Bjerke, utgitt i 1941 under psevdonymet Bernhard Borge. Romanen er hans første under dette psevdonymet, og den første av tre romaner der «detektiv-psykologen» Kai Bugge er med. Romanen er skrevet i en periode da psykoanalysen var et populært fenomen i Oslos borgerskap. Modell for Kai Bugge var psykiateren Trygve Braatøy, men André Bjerke skal ikke ha kjent Braatøy personlig. Kai Bugges beskrivelse av "nattmennesket" høres som en variant av dissosiativ identitetsforstyrrelse, basert på hans tolkning av drømmetydning og fortrengninger som røpes ved kryssordløsningen.

*Nattmennesket* har mye i seg av *[[Dr. Jekyll og Mr. Hyde]]* med en natt- og en dagside i samme person. Det hevdes at André Bjerke med *Nattmennesket* var den første som fullt ut lot psykoanalyse står for oppklaringen av et kriminalmysterium. Romanen er oversatt til en rekke språk, til og med japansk.

## Handling
En sommer før krigen oppholder en gruppe unge mennesker seg i villaen «Sjøsus». De er blitt invitert av eieren Helge Gårholm til å tilbringe sin sommerferie der. De inviterte er forfatteren Bernhard Borge (Gårholms fetter), den forsofne journalisten Arnold Kvam, legen Arne Lundmo, fekteren Storm-Jensen, skuespillerinnen Sonja Lundmo, medisinstudenten Eva Lundmo, skuespillerinnen Saisa Sjøstrøm, prestedatteren Vesla Kramer og maleren Kåre Gårholm (Helges bror). Oppholdet går fint helt til en dag det blir en amper stemning mellom flere av gjestene. Og det ender med et mord, som Kai Bugge oppklarer.

I likhet med alle Bjerkes kriminalromaner kombinerer også denne en kriminalgåte-lek med ironi over samtidsfenomener og fascinasjon over irrasjonelle krefter i menneskesinnet. Personene i romanen drøfter psykoanalysens relevans, og forfatteren lar flere stemmer komme til orde, samtidig som psykoanalysen brukes som en logisk kodenøkkel for å oppklare forbrytelsen. 

## Referanser
Ferjesambandet Klokkarvik–Lerøy–Bjelkarøy–Hjellestad

**Klokkarvik–Lerøy–Bjelkarøy–Hjellestad** er et fergesamband mellom Øygarden og Bergen kommuner i Vestland. Strekningen betjenes fra 1. januar 2020 av Norled med fergene MF «Nårasund» og MF «Hjellestad».  Overfarten fra Klokkarvik til Hjellestad via Lerøyna og Bjelkarøyna tar 35 minutter. Fergesambandet er del av fylkesvei 5218 og forbinder denne med fylkesvei 573.

## Ferger som har betjent fergesambandet
* MF «Sundferja», 1957–1989, Hardanger Sunnhordlandske Dampskipsselskap
* MF «Fjordgar», 1990–2011, Norled
* MF «Sundferja», 2012–2014. MF «Fjordbas» og MF «Skånevik» (reserveferger)
* MF "Rosesund" 2014–2020       Gulen Skyssbåt
*MF «Nårasund», 2020–, Norled (reserveferge)
*MF «Hjellestad». 2020–, Norled

## Galleri

Klokkarvik ferjekai.JPG|Klokkarvik ferjekai.
Fjordbas Klokkarvik.JPG|MF «Fjordbas» til kai i Klokkarvik i mai 2012. 
Bjelkarøy ferjekai.jpg|Bjelkarøy ferjekai med MF «Fjordbas» i bakgrunnen. 
Lerøy ferjekai.jpg|Lerøy ferjekai. 
Hjellestad ferjekai.JPG|Hjellestad ferjekai med ferja MF «Fjordbas» i bakgrunnen. 


## Referanser
Ferjesambandet Langevåg–Buavåg

**Langevåg–Buavåg** er et ferjesamband på fylkesvei 541 i Vestland. Strekningen betjenes av Fjord1 med ferja MF «Bømlafjord» og overfarten tar 20 minutter.

## Referanser


## Eksterne lenker
*https://www.fjord1.no/Ruteoversikt/Vestland/Langevaag-Buavaag
*Video fra fergestrekningen
Sibilanter

**Sibilanter** er en gruppe språklyder som utgjør en undergruppe av frikativer. De skiller seg fra de øvrige frikativene ved at de uttales med avrunda tunge slik at luftstrømmen går gjennom en kanal som utgjøres av sidene av tunga og munntaket. Dette produserer en høyfrekvent hvislelyd, med en høyere tone enn de andre frikativene.

Norsk har sibilantene  og  (mest i øst- og nordnorsk) eller  (mest i vestlandsk).

## Symboler
Det internasjonale fonetiske alfabetet har følgende symboler for sibilantene:
* Alveolare: , 
* Postalveolare: , 
* Alveolo-patale: , 
* Retroflekse: , 

## Norsk ortografi
Sibilanten  skrives vanligvis som *s* i norsk, og av og til som *c* i importord.  (i øst- og nordnorsk) og  (i vestlandsk) skrives vanligvis *sj*, *skj* eller *sk*. I øst- og nordnorsk uttale kan  også svare til *rs* i skriftbildet.

### Genitivs-apostrof
I norsk offisiell rettskrivning brukes genitivs-apostrof kun etter ord som slutter på . Aftenposten benytter genitivs-apostrof ved alle sibilantlyder. 

## Referanser


## Eksterne lenker
*
Ferjesambandet Leirvåg–Sløvåg

**Leirvåg–Sløvåg** er et fergesamband på fylkesvei 57 mellom Austrheim kommune i Nordhordland og Gulen kommune i Sogn. Strekningen betjenes av Fjord1 med fergen MF «Storfjord». Tidligere har HSD Sjø, BNR og Norled drevet ruten. Overfarten fra Leirvåg til Sløvåg tar 20 minutter.

Fergeruten ble startet 15. desember 1980, men var da på mange måter en viderføring av fergeruten Rossnes–Gråvik som ble startet opp i 1978. I starten gikk ruten Leirvåg–Sløvåg–Sandebygda–Gråvik. Sandebygda, som ikke hadde fergelem, ble erstattet av Skipavik da fergekaien åpnet der i 1984. Da Byrknesøyna fikk broforbindelse i 1997, ble Gråvik sløyfet som stoppested. Da siste del av fastlandsforbindelsen til Sandøyna ble åpnet 4. november 2010, ble også Skipavik sløyfet som stoppested og ruten ble en ren pendlerute Leirvåg-Sløvåg. I løpet av 2010 ble det bygget ny fergekai og oppstillingsplass i Sløvåg og fergekaien i Leirvåg ble modernisert. Dette ble gjort som forberedelse til utlysning av ny anbudsrunde på drift av strekningen i 2011.

## Litteratur
* Viggo Nonås: *Bil, fira vaksne og sju ungar*, Kapabel 2008, ISBN 978-82-8163-023-9

## Eksterne lenker
* Vegliste Sogn og Fjordane
Ferjesambandet Skånevik–Matre–Utåker

**Skånevik–Matre–Utåker** er et fergesamband på fylkesvei 548 og  fylkesvei 5024 mellom Etne og Kvinnherad kommuner. Strekningen betjenes av Boreal med fergen MF «Matre». Fergen er en plug-in elektrisk hybridferje med salong over bildekk. Overfarten fra Skånevik til Utåker direkte tar 20 minutter og ved anløp via Matre 40 minutter.

Sambandet betjenes av rederiet Boreal. Anbudet fra 2020 har krav om elektrisk ferge og har en varighet på ni år. Frem til 2020 var strekningen betjent av Norled og før det av Hardanger Sunnhordlandske Dampskipselskap.

## Båter og ferger i sambandet
* MK «Jøsenfjord»: Sommeren 1928 og 1929 (innleid av HSD)
* DS «Jøsenfjord»: 1932–1933 (innleid av HSD)
* MS «Tysnes»: 1930 - 
* DS «Tyssedal»: 1938–1939
* MK «Kinsarvik»: 1933–1952
* «Arnljot»: 1951–1962
* MS «Kvikk III»: 1949 (innleid)
* MF «Osafjord»: 1962–1965
* MF «Huglo»: 1967–1968
* MF «Rosendal»: 1969 - (1972)
* MF «Kvarven»: 1972 (sommerrute)
* MF «Fitjar»: ? - desember 2010
* MF «Ølen»: 2011 
* MF «Kvinnherad»: januar 2012 – mai 2020
*MF «Matre»: mai 2020 – 

## Referanser


## Eksterne lenker
* Video fra sambandet Skånevik-Matre-Utåker, april 2013.
* Vegvesenets vegkart 
* Vegliste Hordaland
Ferjesambandet Våge–Halhjem

**Våge–Halhjem** er et ferjesamband på fylkesvei 549 mellom Tysnes og Bjørnafjorden kommune. Fra 1. januar 2018 betjenes strekningen av Fjord1. MF «Kommandøren» er ferje på sambandet fra 2020. Det er avgang 11–12 ganger daglig i hver retning. Overfarten fra Halhjem til Våge tar cirka 35 minutter. Ferjesambandet inngår i fylkesvei 49. Inntil 2011 ble strekningen betjent av Tide Sjø med ferjen M/F «Ullensvang».  Til 2018 ble sambandet betjent av FosenNamsos Sjø. 

Fjord1 opererer nå MF «Kommandøren» på strekningen, dette er en batteridreven ferje med tre ganger så stor batterikapasitet som MF «Ampere». Den har 2.9 MWh kapasitet.

## Galleri

Våge-Halhjem.jpg|MF «Kommandøren» traffikerer sambandet i 2023.
Fil:MF «Kommandøren» på vei mot Halhjem.jpg|


## Referanser
Bart Gets an F

**«Bart Gets an F»** er den første episoden fra sesong 2 av den animerte TV-serien *[[Simpsons]]*.

## Handling

På grunn av dårlig testresultater på skolen, blir Bart truet med å måtte gå 4. klasse om igjen, med mindre han gjør det bedre på neste prøve. Bart blir liggende etter i å lese på amerikansk historie pga. en gorillafilm-maraton på tv. På skolen dagen etter allierer han seg med Martin Prince (stemme gitt av Russi Taylor) for å hjelpe seg. I bytte med at Bart kan gjøre det sånn at de andre barna ikke ler av Martin. Det går ikke helt som planlagt når det viser seg at Martin er ekstremt lærevillig, også i det Bart prøver å lære han. Martin blir den nye helten i gjengen, og Bart er alene igjen.

Så Bart ber Gud om hjelp. Dagen etter blir skolen stengt pga. snø. Og Bart vinner en ekstra dag å lese på. Men Bart glemmer alt om dette, og er på vei ut for a leke i snøen. Når han løper ut hører man Bart si "cowabanga" for første og eneste gang. Men han blir stoppet av Lisa i utgangsdøren hvor hun sier at hun hørte han be kvelden før, og at Bart skylder Gud "Big time". Bart er enig, og går for å lese. Men fra rommet sitt kan han se at hele byen har den kuleste dagen i manns minne, så han låser seg nede i kjelleren. Familien hans står å ser inn gjennom vinduet at Bart klapper til seg selv i ansiktet flere ganger for å holde seg våken.

Men uansett hvor mye Bart prøver får han karakteren F til prøven. Noe han tar veldig hardt, siden han virkelig prøvde denne gangen. Men læreren Edna Krabappel gjør om karakteren til D- siden Bart viser enkelte tegn til kunnskap. (Og fordi hun ikke vil ha Bart som elev i ett helt år til). Bart blir veldig begeistret og kysser læreren på kinnet. Han løper ut og roper, "Jeg besto! Jeg fikk en D-! Jeg besto! jeg... kyssa læreren! spytt! hark!"
Simpson and Delilah

**«Simpson and Delilah»** er den andre episoden fra sesong 2 av den animerte TV-serien *[[Simpsons]]*.

## Handling

Homer får vite om et vidundermiddel mot hårtap. Men han har ikke råd til det, så han setter det på sykeforsikringen fra jobben. Med nytt og stilig hår blir han forfremmet av Mr. Burns og får en homofil assistent, Karl, som blir forelsket i han. Men Smithers er misunnlig på den oppmerksomheten Homer får av Burns, avdekker hva som har skjedd og prøver å sparke Homer, men Karl tar skylden og blir sparket istedenfor. Når Bart klarer og søle ut alt hårmiddelet til Homer står snart Homer igjen uten hår og ingen gidder å høre på han lenger og han ender opp i sektor 7G igjen.
Two Cars in Every Garage and Three Eyes on Every Fish

**«Two Cars in Every Garage and Three Eyes on Every Fish»** er den fjerde episoden fra sesong 2 av den animerte situasjonskomedien *[[Simpsons]]*.
## Handling

Bart fanger en treøyet fisk like ved Springfield atomkraftverk. Fisken er trolig vanskapt grunnet all forurensingen Mr. Burns atomkraftverk lager, og alle blir sur på ham. Burns prøver da å bli guvernør for å kunne bestemme hva som var lovlig og ikke. Som et forsøk på å vinne stemmer, spiser Mr. Burns middag med en amerikansk vanlig, kjernefamilie (familien Simpson). Hele familien, unntatt Homer, misliker Burns og til middag serverer de ham en treøyet fisk. De har alle fått en lapp hver med forhåndslagede spørsmål, som alle spør langt fra helhjertet.
Bratsberg (andre betydninger)

**Bratsberg** er et navn på flere områder:

*Bratsbergs amt, tidligere navn på Telemark.
*Bratsberg (Trondheim), bydel i Trondheim.
*Navn på en bydel i Skien (Bratsbergkleiva)
*Navn på en gammel storgård ved Skien, Bratsberg gård, som er kjent fra middelalderen som sete for høvdinger.
*Bratsberg kirke i Trondheim.
*Bratsberg kraftverk i Trondheim.
*Bratsberg skole i Trondheim.
*Bratsberg (etternavn)
* DS «Bratsberg» (1884), dampskip som trafikkerte Telemarkskanalen fram til 1908
* DS «Bratsberg» (1884), dampskip levert til Jørgen C. Knudsen, Porsgrunn
Dead Putting Society

**«Dead Putting Society»** er en episode fra sesong 2 av den animerte TV-serien *[[Simpsons]]*.

## Handling

Homers ubetinga hat til naboen Ned Flanders vokser til nye grenser i denne episoden. Når Bart og den yngste sønnen til Ned, Todd, viser interesse for minigolf gjør Homer et veddemål med Ned at Bart kan slå Todd i en konkurranse. Veddemålet går ut på at «faren til den gutten som ikke vinner, må slå plenen til den andre i konas søndags-kjole». Lisa lærer opp Bart ved å bruke prinsippene i Zen. Men på den store dagen finner guttene ut at de er like gode og sier det er uavgjort. Ned foreslår at de skal blåse i veddemålet, men Homer insisterer på at de begge skal gjøre det og til Homers store forferdelse viser det seg at Ned faktisk liker det.
Dancin’ Homer

**«Dancin' Homer»** er en episode fra sesong 2 av den animerte TV-serien *[[Simpsons]]*.

## Handling

På en familieutflukt gjennom kraftverket til en baseballkamp med hjemmelaget Springfield Isotopes begynner en veldig full Homer Simpson å underholde publikum ved å danse for å få dem til å heie mer på laget. Det ender i at Homer blir maskot for Isotopes. Homer gjør det stort i Springfield, men så blir han kjøpt opp av Capital City. Etter en tåredryppende avskjed med Springfield drar Homer til storbyen. På hans første kamp gjør han det beste han kan, men det er ikke bra nok for publikum. Han får sparken og flytter tilbake til Springfield hvor han finner ut at han har blitt ett midtpunkt blant vennene sine.
Ted Leo

**Ted Leo** (født 1970) er en amerikansk punkrock-vokalist, tekstforfatter og gitarist. Han har spilt i mange band, blant annet Citizens Arrest, Chisel, the Sin-Eaters, og hans nåværende band Ted Leo and the Pharmacists.

Leo er veganer. Brødrene hans Chris Leo og Danny Leo er også musikere, og medlem av henholdsvis Native Nod, The Van Pelt, The Lapse, Vague Angels og Holy Childhood.  Leo gikk ut av University of Notre Dame høsten 1993 med en grad i engelsk.

## Eksterne lenker
* 
* 
* 
*
Blaffert

En **blaffert** var en gammel myntenhet.

I Norge ble blaffert bare preget under erkebiskop Erik Valkendorf (1510–22). Blafferten var en brakteat, og verdien var to penninger (dobbeltpenning).

## Se også
*Norske mynter
*Brakteat

## Referanser


## Eksterne lenker
* http://www.dokpro.uio.no/umk_eng/nominal/blaff.html
Treehouse of Horror

«***Treehouse of Horror***» er den tredje episoden i den andre sesongen av TV-serien *[[Simpsons]]*. Episoden er den første i en rekke ''Treehouse of Horror''-episoder som blir sendt i USA rundt halloween hvert år. Denne episoden er tredelt, og handler om at Bart og Lisa sitter i Barts trehytte og forteller hverandre spøkelseshistorier.

## Handling

### Bad Dream House

I den første fortellingen flytter familien Simpson inn i et gammelt hjemsøkt hus. Huset (som er stemmegitt av Harry Shearer) besetter sjelene deres og får dem nesten til å ta livet av hverandre. Etter å ha vært for lenge sammen med familien, ender huset opp med å måtte velge mellom et videre liv sammen med dem, eller selvdestruksjon... og velger selvsagt det siste.
Lisa: "*Det valgte å ødelegge seg selv, framfor å leve med oss. Mann kan ikke hjelpe å føle seg litt avvist*"

### Hungry Are The Damned

I den andre fortellingen blir familien Simpson bortført av romvesenene Kang og Kodos, samt et tredje romvesen som ikke kan si hva han heter, for for å kunne uttale navnet sitt korrekt må han rive ut tungene til familien. Familien Simpsons førsteinntrykk er at romvesnene planlegger å spise dem, men dette fører til at romvesnene på sin side blir dypt fornærmet da de hadde planlagt å ta med seg familien hjem til en kjempefest. Familien Simpson blir sendt tilbake til jorden, og først da går det opp for dem hva de har gått glipp av.

### The Raven

Det tredje innslaget er en satire av diktet til Edgar Allan Poe. Her ser vi en deprimert Homer som blir terrorisert av en Bart-lingnene ravn, mens James Earl Jones leser diktet i bakgrunnen. Ravnen sier hele tiden «Never more!», og driver mannen vannvid.

## Trivia
Markerer første oppterden av Kang og Kodos.
Paul Knutsen

**Paul Knutsen** (født 22. september 1944) er professor i samtidshistorie ved Høgskolen i Innlandet (tidligere Høgskolen i Lillehammer). 

Han er cand.philol. fra Universitetet i Oslo 1974, med fagkretsen filosofi, statsvitenskap og historie. Dr. philos. i 1993, på avhandlingen «Korporatisme og klassekamp» (Acta Humaniora/Universitetsforlaget 1994). 

## Bibliografi
* *Penger, stål og politikk. En problemorientert innføring i EUs historie* (Fagbokforlaget 1998)
* *Analytisk narrasjon. En innføring i historiefagets vitenskapsfilosofi* (Fagbokforlaget 2002)
* *Livet før døden. [[Human-Etisk Forbund]] 1956-2006* (Humanist Forlag 2006)
**Å forstå historie. Vitenskapsteori og forskningspraksis* (Portal forlag, 2016)

## Eksterne lenker
Companhia Siderúrgica Nacional

**Companhia Siderúrgica Nacional (CSN**) er en brasiliansk integrert produsent av stål. Selskapets hovedaktiviteter er gruvedrift, stålproduksjon og infrastruktur. Selskapet produserer om lag 5,8 millioner tonn stål i året og har 8000 ansatte, noe som gjør det til en av de største stålprodusentene i Sør-Amerika.

CSN ble etablert i 1941 og startet sin produksjon i 1946 i Volta Redonda sør i delstaten Rio de Janeiro. Selskapet har fem fabrikkanlegg, hvor ett ligger i USA og et i Portugal. Selskapet var tidligere statseid, men ble privatisert i 1993.

## Eksterne lenker
* CSN, hjemmesider (portuguese)
Samferdsel i Buenos Aires

**[[Buenos Aires]]** har to flyplasser. Den internasjonale flyplassen Aeropuerto Internacional Ministro Pistarini de Ezeiza befinner seg 40 km utenfor bykjernen og kalles ofte bare Ezeiza. Innenlandsfly og fly til Uruguay går fra Aeroparque Jorge Newbery, som befinner seg ved bredden av Río de la Plata, kun få kilometer fra sentrum.

Havna i Buenos Aires er tilgjengelig også for store container- og tankskip. For å sikre trafikken mudres det regelmessig en renne i den grunne Río de la Plata. I umiddelbar nærhet av finanssentret finnes det også en ferge- og hurtigbåtterminal med flere daglige forbindelser med byene Montevideo og Colonia del Sacramento i Uruguay. 

I 1857 ble Buenos Aires knyttet til jernbanenettet. På 1990-tallet ble fjerntogene for det meste lagt ned på grunn av manglende vedlikehold og interesse fra investorer. I det siste har trafikken blitt gjenopptatt til en del av byene i provinsen Buenos Aires, slik som badestedene Mar del Plata og Villa Gesell og havnebyen Bahía Blanca. Også fjernere byer som Posadas, Santa Rosa de Toay, Córdoba, Rosario og San Miguel de Tucumán kan nå igjen nås med tog. 

Siden tog i Argentina både er mindre komfortabelt og går langsommere enn langdistansebuss, er buss mer populært. I *Retiro* finnes det en stor busstasjon, og i forbindelse med helligdager reiser hundretusenvis av mennesker ut av byen.

## Lokaltrafikk

Gatene i byen er anlagt etter et sjakkbrettmønster. I 1916, i forbindelse med 100-årsdagen for uavhengigheten, planla man å bygge ut et system av diagonale gater. Dette ble det ikke så mye av, bare *Diagonal Norte* og *Diagonal Sur* ble realisert. Avenida 9 de Julio, 9. juligata, er ikke en diagonal, men er verdens bredeste gate.

Motorveier stråler ut fra Buenos Aires fra ringveien *General Paz*. En av motorveiene, bygd på betongsøyler over bakken, fører inn i sentrum og mot Ezeiza-flyplassen. 

Buenos Aires har flere viktige jernbanestasjoner, først og fremst for nærtrafikk, de tre viktigste er i bydelen *Retiro*. Det finnes også viktige stasjoner i *Constitución* og i *Balvanera*. 

1. desember 1913 ble den første strekninga av t-banen i Buenos Aires åpnet. Dermed er dette den eldste t-banen i Latin-Amerika og den 13. eldste i verden. I dag finnes det fem linjer med en samlet lengde på 42,7 kilometer. 

Trikkene trafikkerte gatene mellom 1897 og 1964. I 1987 kom trikkene tilbake under navnet *[[Premetro]]*, og i dag finnes det et nett på 22,4 kilometer. De første trolleybussene kom i 1948, men disse ble tatt ut av trafikk i 1966. 

Siden det meste av persontrafikken går med dieseldrevne busser, noe som fører til trafikkork og forurensing, har byen besluttet å bygge t-banenettet kraftig ut. 

Ellers er det 38 600 drosjer i Buenos Aires, noe som tilsvarer en drosje per 71 porteños. I New York er tallet 1 per 681 newyorker.
Niqqud

**Niqqud** (eller *nikkud*, hebraisk: ) er et vokalpunkt-system som er brukt i hebraisk skriftspråk. For ikke å endre på den opprinnelige konsonantteksten, så ble vokalene utviklet slik at de ble skrevet som prikker og streker, over, under og midt i konsonantene.

Opprinnelig hadde ikke hebraisk skriftspråk vokaler. Man brukte *[[matres lectionis]]* for å indikere vokaler. Etter hver fant man ut at *matres lectionis* ikke var tilstrekkelig. Det ble derfor satt i gang arbeid med å utvikle systemer for å få vokaler inn i skriftspråket. I tidlig middelalder ble det utviklet flere typer vokalpunkt-systemer, men den mest utbredte (og som blir brukt i dag) ble utviklet av Masoretene i Tiberias. I tillegg til vokalpunktene ble det også utviklet et komplisert system av symboler som skulle tjene som tegnsetting og som ville hjelpe leseren til en mer korrekt uttale.

## Vokalpunktene
Tabellen nedenfor bruker konsonantene , , eller , der de måtte passe inn, for å demonstrere hvor niqqud plasseres i forhold til konsonantene. Hebraisk leses fra høyre mot venstre, og vokalen leses etter konsonanten den hører til. Der andre konsonanter brukes, så er de en del av vokalen (enkelte vokaler har en bestemt konsonant som hører til). Uttalen kan variere, men tabellen nedenfor viser den uttalen som de fleste israelere bruker.

:*Merk at enkelte nettlesere ikke viser plasseringen av vokalpunktene korrekt i forhold til konsonantene.*
Warabe uta

«**Warabe uta**» er tradisjonelle japanske sanger, lik barnerim. De blir ofte sunget som en del av tradisjonelle barneleker.

## Eksempler på warabe uta

### «Tōryanse»

«Tōryanse» blir ofte spilt i japanske fotgjengerfelt ved grønn mann. 

:* Tōryanse, tōryanse*
:* Koko wa doko no hosomichi ja?*
:* Tenjin-sama no hosomichi ja*
:* Chotto tōshite kudashanse*
:* Goyō no nai mono tōshasenu*
:* Kono ko no nanatsu no oiwai ni* 
:* O-fuda wo osame ni mairimasu*
:* Iki wa yoi yoi, kaeri wa kowai*
:* Kowai nagara mo*
:* Tōryanse, tōryanse*

Oversettelse:

:* Gå på, gå på*
:* Hva for slags smal sti er dette? *
:* Det er den smale stien til [[Tenjin]]-templet*
:* Vær snill å la meg passere*
:* De uten god grunn får ikke passere*
:* For å feire barnets syvende fødselsdag*
:* Jeg har kommet for å gi mitt offer*
:* Det går bra på veien dit, men hjemturen er skummel*  
:* Den er skummel men*
:* Gå på, gå på*

(Før i tiden, da dødeligheten blant spedbarn var høy, feiret folk når et barn fylte 7 år).

Denne sangen fungerer på samme måte som «Bro, bro brille», med samme lek knyttet til den.

### Teru-teru-bōzu

En teru teru bōzu er en liten, tradisjonell håndlaget dukke, som skall bringe solskinn. «Teru» er et japansk verb som beskriver solskinn, og «bōzu» er en buddhist-monk. Barn lager teru-teru-bōzu av lommetørklepapir og hyssing, og henger dem i et vindu som et ønske på sol.

:* Teru-teru-bōzu, teru bōzu*
:* Ashita tenki ni shite o-kure*
:* Itsuka no yume no sora no yo ni*
:* Haretara kin no suzu ageyo*
:* --
:* Teru-teru-bōzu, teru bōzu*
:* Ashita tenki ni shite o-kure*
:* Watashi no negai wo kiita nara*
:* Amai o-sake wo tanto nomasho* 
:* -- 
:* Teru-teru-bōzu, teru bōzu*
:* Ashita tenki ni shite o-kure*
:* Sore de mo kumotte naitetara*
:* Sonata no kubi wo chon to kiru zo*'

Oversettelse:

:* Teru-teru-bozu, teru bozu*
:* Gjør morgendagen solfylt*
:* Lik himmelen fra en drøm*
:* Hvis det blir sol skal jeg gi deg en gullbjelle*
:* --
:* Teru-teru-bozu, teru bozu*
:* Gjør morgendagen solfylt*
:* Hvis du oppfyller mitt ønske*
:* Skal vi drikke mye sammen*
:* -- 
:* Teru-teru-bozu, teru bozu*
:* Gjør morgendagen solfylt*
:* men hvis det er overskyet og du gråter*
:* Så skal jeg kappe av deg hodet*

Teksten handler angivelig om en munk som lovte noen bønder å stoppe regnet og bringe klart vær, i en regntung periode som ødela avlingene. Da munken ikke klarte å bringe frem solen, ble han henrettet.
Marian Keyes

**Marian Keyes** (født 10. september 1963 i Limerick) er en irsk forfatter. Hennes første roman, *Vannmelonen*, ble utgitt i Irland i 1995. Senere har hun utgitt 10 andre romaner, flere noveller og fire samlinger faglitteratur, og bøkene hennes er oversatt til 30 språk.  

## Biografi
Marian Keyes vokste opp i Dublin. Hun tok en juridisk eksamen ved University College Dublin, og dro deretter til London, der hun fikk arbeid som servitør, senere som bokholder. Hun utviklet alkoholisme og en depresjon som resulterte i et selvmordsforsøk. Hun gjennomgikk rehabilitering ved Rutland Center, Irland i 1995. Så begynte hun å skrive noveller, men fikk de ikke utgitt. Utgiveren ville heller at hun skulle skrive en roman, og resultatet ble *Watermelon*, som var starten på forfatterkarrieren. Fem av bøkene hennes handler om familien Walsh, og hver av disse fem bøkene tar for seg en av de fem Walsh søstrene. *Vannmelonen* handler om eldstesøsteren Claire, *Engler i LA*, om den neste eldste, Maggie, *Rachel's ferie* om den tredje søsteren, Rachel, *Er du der ute?* om den nest yngste, Anna og *Mysteriet i Mercy Close* om yngstesøsteren Helen. Keyes har skrevet en novelle om "Mammy Walsh", men denne er ikke utgitt på norsk. 
Keyes bruker sin bakgrunn som alkoholiker og sin stadige kamp mot depresjon i alle sine bøker. Hun er også kjent for god bruk av ironi.

## Bibliografi
### Romaner
* ***Vannmelonen*** 1995 (Watermelon)  *Claire Walsh*          (filmatisert)
* ***Lucy Sullivan skal gifte seg*** 1996 (Lucy Sullivan is getting married) (filmatisert)
* ***Rachels ferie*** 1998 (Rachel's holliday) *Rachel Walsh*
* ***De desperates kafe*** 1999 (Last chance saloon) 
* ***Sushi for nybegynnere*** 2000 (Sushi for beginners)
* (No dress rehearsal)2000 Ikke utgitt på norsk
* ***Engler i L.A.*** 2002 (Angels) *Maggie Walsh*
* ***En sak har minst tre sider*** 2004 (The other side of the story)
* (Nothing bad ever happens at Tiffany's) 2005 Ikke utgitt på norsk
* ***Er du der ute?*** 2006 (Anybody out there?) *Anna Walsh*
* ***For god til å være sann*** 2008 (This charming man)
* ***En stjerne i natten"''' 2009 (The brightest star in the sky)
* (Mammy Walsh's A-Z of the Walsh faimily)2012 Ikke utgitt på norsk
* ***Mysteriet i Mercy Close*** 2012 (The mystery of Mercy Close) ''Helen Walsh''
* ***God Karma*** ''2016 (Good karma)''
* ***Et halvt års pause**' 2018 (The Break)

Serien om Walsh-familien i rekkefølge:

# Vannmelonen
# Rachels ferie
# Engler i LA
# Er du der ute?
# Mysteriet i Mercy Close

### Faglitteratur
* *Under the Duvet* (2001)
* *Further under the Duvet* (2005)
* *Cracks In My Foundation in Damage Control - Women on the Therapists, Beauticians, and Trainers Who Navigate Their Bodies edited* av Emma Forrest (2007)
* *Saved by Cake* (2012)

## Referanser


## Eksterne lenker
* 
* 
* 
*  Forlaget Harper Collins' side
Faratsiho (distrikt)

**Faratsiho** er et distrikt i regionen Vakinankaratra i Madagaskar. Distriktet har 164&nbsp;000 innbyggere fordelt på 2015&nbsp;km². Hovedstaden heter også Faratsiho.

Distriktet er delt opp i 9 kommuner.

## Jordbruk
Faratsiho er et av Madagaskars viktigste jordbruksdistrikter. De viktigste produktene er vist i tabellen under:

## Eksterne lenker
*  Millenium Challenge Account - FARATSIHO
*  Informasjon om Faratsiho på regionen Vakinankaratras hjemmesider
Luftfartsverket (Sverige)

**Luftfartsverket** (**LFV**) er en svensk forvaltningsbedrift som leverer lufttrafikktjeneste til sivil og militær luftfart i Sverige. LFV er underlagt Näringsdepartementet og har omkring 1&nbsp;200 ansatte.

LFV leverer lufttrafikktjeneste ved 24 kontrolltårn og to kontrollsentraler. LFV omsetter for omkring 2,6 milliarder kroner og har hovedkontor i Norrköping.

## Referanser


## Eksterne lenker
*
Bart vs. Thanksgiving

**«''Bart vs. Thanksgiving''»** er den syvende episoden fra sesong 2 av den animerte TV-serien *[[Simpsons]]*.

## Handling

Det er Thanksgiving i familien Simpson, og alle gleder seg til festmiddagen. Lisa har jobbet veldig lenge med en borddekorasjon om sine feministiske helter. Hele familien syns hun har gjort en fantastisk jobb, bortsett fra Bart, som mener den tar opp verdifull plass på bordet der kalkunen burde stå. Når han prøver å fjerne den, ender det opp i en drakamp mellom Bart og Lisa. Kampen resulterer i at dekorasjonen havner i peisen. Lisa løper gråtene opp på rommet sitt, mens Bart blir sendt opp på *sitt* rom av faren, med beskjeden «Håper du er fornøyd! Du har ødelagt Tanksgiving». Bart skjønner ikke hva han har gjort galt, og når han senere får beskjed om å si unnskyld til søsteren sin, rømmer han hjemme fra sammen med hunden Santa's Little Helper. Bart forsøker å få i seg noe mat ved å stjele en pai fra vinduskarmen hjemme hos Mr. Burns, men han blir oppdaget og jaget ut av hunder. Han havner da på den gale siden av jernbanen, i fattigstrøket i Springfield Han bestemmer seg for å gi blod for å tjene noen småpenger, men på grunn av at det er aldersegler må han vise falsk ID (Eller nærmere bestemt farens ID). Han kommer ut glad og fornøyd etter han fikk 12$ og en gratis kjeks, men blodtapet er litt for mye for ham, og han kollapser på fortauet. Han blir funnet av to uteliggere, som tar ham med til et herberg der han får mat og tak over hodet.

Hjemme vet enda ikke familien at Bart er borte før de ser ham på TV under et nyhetsprogram med ankermannen Kent Brockman (stemmegitt av Phil Hartman) kalt «vær takknemlig for det du har». Familien ringer politiet, men innen politiet kommer seg til herberget har Bart allerede forsvunnet. Bart er faktisk på vei hjem, men når han kommer hjem blir han stående utenfor og tenke ut hva som kommer til å skje hvis han går inn, og han bestemmer seg for å gå opp på taket isteden. Der finner han masse leker han trodde var borte for lenge siden. Mens han driver å leker med en fotball på taket, hører han Lisa skrive i dagboken sin men hun leser høyt. Bart roper på henne og hun kommer opp på taket. Bart blir veldig glad for å høre at han fikk alle til å gråte, men angrer veldig da det går opp for han at han fikk lillesøsteren sin til å gråte også. Etter en hjertevarmende scene mellom de to søsknene, sier endelig Bart unnskyld, noe Homer hører fra badet. Homer snur seg og sier til Marge at «vi er gode foreldre». Den natten spiser Simpson familien hamburgere til middag på thanksgiving.

## Trivia
* Denne episoden er den aller første episoden der Kent Brockman opptrer.
A Farewell to Kings

***A Farewell to Kings*** er det femte studioalbumet av det kanadiske progressive rockebandet Rush.

Albumet ble utgitt i 1977, og ble spilt inn i Rockfield Studios i Wales. Teksten til sangen «Xanadu» ble inspirert av det 56 linjer lange diktet «Kubla Khan» skrevet av Samuel Taylor Coleridge i 1797. Gruppen arbeidet lenge med denne sangen for å legge til alle instrumentene som var nødvendig for å gjøre sangen komplett. Sangen er et av få tilfeller der Lee spiller rytmegitar.

«Closer to the Heart» er en av Rushs mest populære sanger. Denne ble også en radiohit da den kom ut. Sangen har nesten alltid vært en del av Rushs spilleliste på turneer fra den ble laget og frem til før *[[Vapor Trails]]* og 30-årsjubileumsturneene. 

Den siste sangen på plata, «Cygnus X-1», omhandler en oppdiktet romreise til «Cygnus X-1». Inspirasjonen til sangen var hentet fra observasjonen av en røntgenkilde fra stjernebildet Cygnus. Cygnus X-1 ble oppdaget tidlig på 1970-tallet av den kanadiske vitenskapsmannen Tom Bolton, og antas å være en av de største kandidatene til å bli klassifisert som et svart hull.  

## Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson, unntatt hvor annet er notert
;Side en
# «A Farewell to Kings» (musikk: Lee, Lifeson, Peart) – 5:51
# «Xanadu» – 11:08
;Side to
# «Closer to the Heart» (tekst: Peart, Peter Talbot) – 2:53 
# «Cinderella Man» (tekst: Lee) – 4:21
# «Madrigal» – 2:35
# «Cygnus X-1, Book I: The Voyage» (musikk: Lee, Lifeson, Peart) – 10:25

## Personell
*Geddy Lee – vokal, bass, 12-strengers gitar, basspedal, synthesizere
*Alex Lifeson – elektriske og akustiske gitarer, basspedal, synthesizer
*Neil Peart – trommer, perkusjon
**Terry Brown – stemme på intro til «Cygnus X-1»

## Eksterne lenker
*
All the World’s a Stage

***All the World's a Stage*** er et dobbelt konsertalbum fra det kanadiske progressive rockebandet Rush. Det ble utgitt i 1976 av Mercury Records. Albumet ble spilt inn 11. 12. og 13. juni under deres *[[2112]]*-turné.

## Sporliste
;Side en
# «Bastille Day»- 4:57 
# «Anthem» – 4:56 
# «Fly by Night/In the Mood» – 5:03 
# «Something for Nothing» – 4:02 
;Side to
# «Lakeside Park» – 5:04 
# «2112»- Totaltid: 15:45 
#: I. «Overture» – 4:16
#: II. «The Temples of Syrinx» – 2:12
#: IV. «Presentation» – 4:27
#: VI. «Soliloquy» – 2:22
#: VII. «Grand Finale» – 2:28
;Side tre
# «By-Tor and the Snow Dog» – 11:57 
#: I. «At the Tobes of Hades»
#: II. «Across the Styx»
#: III. «Of the Battle»
#:: 1. «Challenge and Defiance»
#:: 2. «7/4 War Furor»
#:: 3. «Aftermath»
#:: 4. «Hymn of Triumph»
#: IV. «Epilogue»
# «In the End» – 7:13 
;Side fire
# «Working Man/Finding My Way/Drum Solo» – 14:56 
# «What You're Doing» – 5:39

## Personell
*Geddy Lee – vokal, bass
*Alex Lifeson – gitarer
*Neil Peart – trommer, perkusjon

## Eksterne lenker
*
Hemispheres

***Hemispheres*** er det sjette studioalbumet av det kanadiske progressive rockebandet Rush. Det ble utgitt i 1978. Albumet ble spilt inn i Rockfield Studios i Wales.

Albumet fortsetter trenden å skrive fantasy og science fiction-inspirerte tekster skrevet av Peart. I likhet med *[[2112]]* inneholder *Hemispheres* en over 20 minutter lang sang, med en historie delt opp i flere deler. Denne sangen heter «Cygnus X-1, Book II: Hemispheres» og opptar, i likhet med sangen «2112», en hel LP-side. Sangen trekker inn inspirasjon fra gresk mytologi ved å blant handle om greske guder.

Sangen «Circumstances» handler om oppholdet Neil Peart hadde i England en periode han bodde der, før han flyttet tilbake til Canada og ble med i Rush.

«The Trees» er en av Rushs mest populære sanger. Sangen er en fabel fortalt gjennom en fantasy-tekst. Plottet er som følger: i skogen er det mange trær, høye eiketrær, og ikke fullt så høye lønnetrær. Problemet i skogen er at eika er så høy at lønna ikke får solskinn. Det hele ender med at det blir vedtatt en lov i skogen som gjør at alle blir kuttet ned til samme høyde. Det er ganske synlig i teksten at det er en dypere mening.

## Sporliste
Alle sangene er skrevet av Geddy Lee, Alex Lifeson og Neil Peart
;Side en
# «Cygnus X-1, Book II: Hemispheres» – 18:05
#: I. «Prelude» – (0:00)
#: II. «Apollo – *Bringer of Wisdom*» – (4:29)
#: III. «Dionysus – *Bringer of Love*» – (7:00)
#: IV. «Armageddon – *The Battle of Heart and Mind*» – (9:05)
#: V. «Cygnus – *Bringer of Balance*» – (12:00)
#: VI. «The Sphere – *A Kind of Dream*» – (17:02)
;Side to
# «Circumstances» – 3:40
# «The Trees» – 4:42
# «La Villa Strangiato (An exercise in Self-Indulgence)» – 9:34
#: I. «Buenos Nochas, Mein Froinds!» – (0:00)
#: II. «To sleep, perchance to dream...» – (0:27)
#: III. «Strangiato theme» – (2:00)
#: IV. «A Lerxst in Wonderland» – (3:16)
#: V. «Monsters!» – (5:49)
#: VI. «The Ghost of the Aragon» – (6:10)
#: VII. «Danforth and Pape» – (6:45)
#: VIII. «The Waltz of the Shreves» – (7:26)
#: IX. «Never turn your back on a Monster!» – (7:52)
#: X. «Monsters! (Reprise)» – (8:03)
#: XI. «Strangiato theme (Reprise)» – (8:17)
#: XII. «A Farewell to Things» – (9:20)

## Personell
*Geddy Lee – vokal, bassgitarer, synthesizere 
*Alex Lifeson – elektriske og akustiske gitarer, Roland gitarsynthesizere, Moog Taurus-pedaler
*Neil Peart – trommer, perkusjon

## Eksterne lenker
*
Permanent Waves

***Permanent Waves*** er det sjuende studioalbumet av det kanadiske progressive rockebandet Rush og ble utgitt i 1980.

Dette albumet viser en endring av Rushs musikkstil i ganske stor grad. Sangene på *Permanent Waves* er både kortere og litt mer radioveennlige en tidligere. Dette førte til at både «Freewill» og «Spirit of Radio» fikk mye spilletid på radio.

«Jacob's Ladder» er en sang med bibelsk innspirasjon. Sangen handler om det fenomenet at litt lys trenger gjennom stormskyer. Dette er i bibelen omtalt som en stige til himmelen hvor Jacob skal ha sett engler.

## Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson
;Side en
#«The Spirit of Radio» – 4:56
#«Freewill» – 5:21
#«Jacob's Ladder» – 7:26
;Side to
#«Entre Nous» – 4:36
#«Different Strings» – 3:48
#«Natural Science» – 9:17
#: I. «Tide Pools» (2:21)
#: II. «Hyperspace» (2:47)
#: III. «Permanent Waves» (4:08)

## Personell
* Geddy Lee – vokal, bass, synthesizere
* Alex Lifeson – elektriske og akustiske gitarer, Taurus-pedaler, bakgrunnsvokal
* Neil Peart – trommer, perkusjon
** Erwig Chuapchuaduah – perkusjon
** Hugh Syme – piano på «Different Strings»

## Eksterne lenker
*
Francisco de Vitoria

**Francisco de Vitoria** (født ca. 1483 i Burgos i Spania, død 12. august 1546 i Salamanca) var en spansk katolsk teolog. Han ble grunnlegger for den skoleretning innen filosofien som går under betegnelsen Salamanca-skolen, og minnes særlig for sine bidrag til tenkningen rundt rettferdig krig og om internasjonal rett. 

## Liv og virke
Francisco de Vitoria var av jødisk bakgrunn. Han ble medlem av presteordenen dominikanerne i 1504 og fikk sin utdannelse ved College Saint-Jacques i Paris, der han underviste i teologi fra 1515. I 1523 vendte han hjem til Spania for å undervise i teologi ved Gregoriusklosteret i Valladolid. Tre år etter ble han valgt til å bekle førstelærestolen for teologi ved Universitetet i Salamanca, og fremmet der  thomismen. 

Han var en vidkjent lærd, og ble rådspurt av keiser Karl V som samtidig var Spanias konge. Han ble bedt om å vurdere den spanske konges rett til å herske over de innfødte innbyggere i Amerika, en rett som han tilstod kongen, men han gikk ikke så langt i denne rettferdiggjørelse som kongen hadde ønsket seg.

Francisco de Vitoria etterlot seg ingen verker, men hans tanker er likevel kjent gjennom de forelesningsnotater som hans studenter samlet og fikk utgitt i årene 1527-1540 under de følgende titler:

* *De potestate civili*, 1528
* *Del Homicidio*, 1530
* *De matrimonio*, 1531
* *De potestate ecclesiae I og II*, 1532
* *De Indis*, 1532
* *De Jure belli Hispanorum in barbaros*, 1532
* *De potestate papae et concilii*, 1534
* *Relectiones Theologicae*, 1557
* *Summa sacramentorum Ecclesiae*, 1561

## Referanser


## Kilder
* Joseph Schroeder, Francis of Vittoria from *Catholic Encyclopedia* (1911).
Exit…Stage Left

***Exit...Stage Left*** er et konsertalbum av det kanadiske progressive rockebandet Rush. Deler av albumet ble innspilt under *[[Moving Pictures]]*-turneen, mens noe ble innspilt under *[[Permanent Waves]]*-turneen.

## Sporliste
;Side en
# «The Spirit of Radio» – 5:11
# «Red Barchetta» – 6:46
# «YYZ» – 7:43
;Side to
# «A Passage to Bangkok» – 3:45
# «Closer to the Heart» – 3:08
# «Beneath, Between & Behind» – 2:34
# «Jacob's Ladder» – 8:46
;Side tre
# «Broon's Bane» – 1:37
# «The Trees» – 4:50
# «Xanadu» – 12:09
;Side fire
# «Freewill» – 5:31
# «Tom Sawyer» – 4:59
# «La Villa Strangiato» – 9:37

## Personell
* Geddy Lee – vokal, bass, synthesizere, basspedaler
* Alex Lifeson – elektriske og akustiske gitarer, basspedaler
* Neil Peart – trommer, perkusjon

## Eksterne lenker
*
Signals

***Signals*** er det niende studioalbumet av det kanadiske progressive rockebandet Rush. Det ble utgitt i 1982.

*Signals* er oppfølgeren til suksessalbumet *[[Moving Pictures]]*. Albumet var en fortsettelse av Rushs streiftog mot det teknologiorienterte 1980-tallet. Selv om det var mer bruk av elektriske instrumenter i sangene, gikk ikke Rush helt bort fra den stilen de hadde startet med på *[[A Farewell to Kings]]*.

*Signals* ble det siste albumet der Terry Brown var produsent.

## Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson unntatt hvor annet er notert
;Side en
#«Subdivisions» – 5:33
#«The Analog Kid» – 4:46
#«Chemistry» (tekst: Lee, Lifeson, Peart) – 4:56
#«Digital Man» – 6:20
;Side to
#«The Weapon (Part II of 'Fear')» – 6:22
#«New World Man» – 3:41
#«Losing It» – 4:51
#«Countdown» – 5:49

## Personell
* Geddy Lee – vokal, bass, synthesizere
* Alex Lifeson – elektriske og akustiske gitarer, Taurus-pedaler
* Neil Peart – trommer, perkusjon
** Ben Mink – fiolin

## Eksterne lenker
*
Teru teru bozu

**Teru teru bōzu** (てるてるぼうず) er en liten dukke i japansk tradisjon, laget av hvitt papir eller tøy, som blir hengt opp i vinduer. Dukkene er ment å ha magiske krefter som bringer godvær og stopper eller forhindrer regn. *"Teru"* er et japansk verb som beskriver solskinn, og *"bōzu"* er en buddhist-munk. 

Nå til dags lager barn teru-teru-bōzu av lommetørklepapir eller bomull og hyssing, og henger dem i et vindu med et ønske om sol, gjerne før de skal på skoleutflukter. Henger man dukken opp-ned, fungerer den som en bønn om regn.

Det finnes et velkjent warabe uta som handler om teru-teru-bozu: 

:* Teru-teru-bōzu, teru bōzu*
:* Ashita tenki ni shite o-kure*
:* Itsuka no yume no sora no yo ni*
:* Haretara kin no suzu ageyo*
:* --
:* Teru-teru-bōzu, teru bōzu*
:* Ashita tenki ni shite o-kure*
:* Watashi no negai wo kiita nara*
:* Amai o-sake wo tanto nomasho* 
:* -- 
:* Teru-teru-bōzu, teru bōzu*
:* Ashita tenki ni shite o-kure*
:* Sore de mo kumotte naitetara*
:* Sonata no kubi wo chon to kiru zo*'

Oversettelse:
:* Teru-teru-bozu, teru bozu*
:* Gjør morgendagen solfylt*
:* Lik himmelen fra en drøm*
:* Hvis det blir sol skal jeg gi deg en gullbjelle*
:* --
:* Teru-teru-bozu, teru bozu*
:* Gjør morgendagen solfylt*
:* Hvis du oppfyller mitt ønske*
:* Skal vi drikke mye sammen*
:* -- 
:* Teru-teru-bozu, teru bozu*
:* Gjør morgendagen solfylt*
:* men hvis det er overskyet og du gråter*
:* Så skal jeg kappe av deg hodet*

Teksten handler angivelig om en munk som lovte noen bønder å stoppe regnet og bringe klart vær i en regntung periode som ødela avlingene. Da munken ikke klarte å bringe frem solen, ble han henrettet.
Fahlstrøms terrasse (Oslo)

**Fahlstrøms terrasse** ligger på Slemdal i Oslo. Den går som blindvei nordøstover fra Dagaliveien.

Terrassen er ved bystyrevedtak 25. november 1943 oppkalt etter skuespiller og teatersjef Johan Fahlstrøm (1867–1938), som eide eiendommen veien går over.

Ingen hus har adresse til veien.

## Se også
* Fahlstrøms plass (Gjøvik)

## Referanser


## Litteratur
*